Document ID: 32008R0093

UREDBA KOMISIJE (ES) št. 93/2008
z dne 31. januarja 2008
o ukinitvi začasne odprave dajatev prostega režima za leto 2008 za uvoz nekaterega blaga s poreklom iz Norveške, pridobljenega s predelavo kmetijskih proizvodov, ki jih zajema Uredba Sveta (ES) št. 3448/93, v Skupnost
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3448/93 z dne 6. decembra 1993 o trgovinskih režimih za nekatero blago, pridobljeno s predelavo kmetijskih proizvodov (1), in zlasti člena 7(2) Uredbe,
ob upoštevanju Sklepa Sveta 2004/859/ES z dne 25. oktobra 2004 o sklenitvi sporazuma v obliki izmenjave pisem med Evropsko skupnostjo in Kraljevino Norveško o Protokolu 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško (2) in zlasti člena 3 Sklepa,
ob upoštevanju naslednjega:
(1)
Protokol 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško (3) in Protokol 3 k Sporazumu EGP (4) določata trgovinske režime za nekatere kmetijske in predelane kmetijske proizvode med pogodbenicami.
(2)
Protokol 3 k Sporazumu EGP, kakor je bil spremenjen s Sklepom št. 138/2004 Skupnega odbora EGP (5), določa carinsko stopnjo nič, ki se uporablja za nekatere vode, ki vsebujejo dodan sladkor ali druga sladila ali arome, uvrščene pod oznako KN 2202 10 00, in nekatere druge brezalkoholne pijače, ki vsebujejo sladkor, uvrščene pod oznako KN ex 2202 90 10.
(3)
Stopnja nič za vode in druge zadevne pijače je bila za Norveško začasno ukinjena s Sporazumom v obliki izmenjave pisem med Evropsko skupnostjo in Kraljevino Norveško o Protokolu 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško (6), v nadaljnjem besedilu „Sporazum“, potrjenim s Sklepom 2004/859/ES. Glede na točko IV potrjenega zapisnika Sporazuma je dajatev prost uvoz za blago, uvrščeno pod oznaki KN 2202 10 00 in ex 2202 90 10, s poreklom iz Norveške, načeloma dovoljen samo znotraj dajatev proste kvote, za uvoz izven dodeljenih kvot pa je dajatev treba plačati.
(4)
Glede na statistične podatke, predložene Komisiji, letna kvota za leto 2007 za zadevne proizvode, odprta z Uredbo Komisije (ES) št. 1798/2006 (7), 31. oktobra 2007 ni bila izčrpana. V skladu s točko IV potrjenega zapisnika Sporazuma je treba za zadevne proizvode odobriti neomejen, dajatev prost dostop v Skupnost od 1. januarja 2008 do 31. decembra 2008.
(5)
Zato je treba ukiniti začasno odpravo dajatev prostega režima, ki se uporablja v skladu s Protokolom 2.
(6)
Ukrepi, predvideni s to uredbo, so v skladu z mnenjem Upravljalnega odbora za horizontalna vprašanja glede trgovine s predelanimi kmetijskimi proizvodi, ki niso našteti v Prilogi I k Pogodbi -
SPREJELA NASLEDNJO UREDBO:
Člen 1
1. Začasna odprava dajatev prostega režima, ki se uporablja v skladu s Protokolom 2 k dvostranskemu Sporazumu o prosti trgovini za blago, uvrščeno pod oznaki KN 2202 10 00 (vode, vključno z mineralnimi vodami in sodavicami, ki vsebujejo dodan sladkor ali druga sladila ali arome) in ex 2202 90 10 (druge brezalkoholne pijače, ki vsebujejo sladkor (saharoza ali invertni sladkor)), se za obdobje od 1. januarja do 31. decembra 2008 odpravi.
2. Pravila o poreklu, ki se sporazumno uporabljajo za blago iz odstavka 1, so določena v Protokolu 3 dvostranskega Sporazuma o prosti trgovini med Evropsko gospodarsko skupnostjo in Kraljevino Norveško.
Člen 2
Ta uredba začne veljati tretji dan po objavi v Uradnem listu Evropske unije.
Uporablja se od 1. januarja 2008.
Ta uredba je v celoti zavezujoča in se neposredno uporablja v vseh državah članicah.
V Bruslju, 31. januarja 2008

Labels: 3
18
6